MS «Gåsø Høvding»

MS «Gåsø Høvding» er en norsk brønnbåt bygget i 2021 ved Sefine Shipyard (Tyrkia) som byggenummer 43. MS «Gåsø Høvding» blir omtalt som verdens største brønnbåt, per 2022. Skipet ble levert til rederiet Frøy, 22. november 2021, noen måneder forsinket. MS «Gåsø Høvding» har en lengde på 83,72 meter, og en bredde på 30,9 meter. Flere aviser sammenligner skipets størrelse med at det har plass til et rutefly på dekk. 

Skipet har en lastekapasitet på 7500 kubikkmeter. Dette tilsvarer rundt 1200 tonn fisk, og gjør MS «Gåsø Høvding» til verdens største brønnbåt, per 2022. MS «Gåsø Høvding» er utstyrt med seks stykk Yanmar 6EY22ALW motorer, som yter 1300 kWe ved 900 omdreininger i minuttet. Dette gir skipet en servicefart på 10,5 knop.

Skipet er den første brønnbåten av sitt slag. Oddleif Wigdahl, driftsdirektør i Frøy, sa følgende om skipet til iLaks; «Det finnes i dag ikke brønnbåter å sammenligne med. «Gåsø Høvding» tar brønnbåtnæringen enda et steg framover». Skipet er blant annet utstyrt med lasteanlegg som laster opptil 1000 tonn fisk i timen, RSW kjøleanlegg og CO2 luftere.

Referanser

Kilder

Eksterne lenker 
 

Skip fra 2021
Skip bygget i Tyrkia
Norske brønnbåter
Artikler i sjøfart-prosjektet